Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1019/2009

**1071a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona, ktorým sa  mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z.z. (tlač **1071)** v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona, ktorým sa  mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z.z. (tlač **1071)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením zo 17. júna 2009 č. 1469 pridelila vládny návrh zákona, ktorým sa  mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z.z. (tlač **1071)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre obranu a bezpečnosť.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 2. septembra 2009 č. 698
* Výbor Národnej rady Slovenskej republiky pre hospodársku politiku uznesením z  2. septembra 2009 č. 542.
* Výbor Národnej rady Slovenskej republiky pre obranu a bezpečnosť uznesením z 26. augusta 2009 č. 262.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 1. bod znie:

 „1. V § 3 ods. 2 sa slová „vytvára a dopĺňa“ nahrádzajú slovami „vytvára, dopĺňa a udržiava“ a na konci sa bodka nahrádza bodkočiarkou a pripájajú sa tieto slová: „tvorba a udržiavanie núdzových zásob vyplýva zo záväzkov, ktorými je Slovenská republika viazaná.“.

Legislatívno – technická úprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I 3. bode sa v poznámke pod čiarou k odkazu 3 slová v zátvorke „Mimoriadne vydanie Ú.V. EÚ, kap. 02/zv.04“ nahrádzajú slovami „Mimoriadne vydanie Ú.v. EÚ, kap. 02/zv.04; Ú.v. ES L 302, 19. 10. 1992.“.

Ide o spresnenie citácie právneho predpisu v súlade so zaužívanou legislatívnou praxou.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I 5. bode § 7 ods. 4 sa slová „po minimálnu“ nahrádzajú slovami „pod minimálnu“.

Ide o odstránenie gramatickej chyby a zosúladenie s čl. 10 ods. 2 smernice Rady 2006/67/ES.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I v 5. bode v § 7 ods. 4 v prvej vete a v písmene a) sa slovo „zásoby“ nahrádza slovami „núdzové zásoby“ a v písm. d) sa slovo „zásob“ nahrádza slovami „núdzových zásob“.

Ide o legislatívnu skratku ustanovenú v § 3 ods. 1, ktorú je nevyhnutné v nasledujúcich ustanoveniach dodržať.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I 5. bode v § 7 ods. 4 písm. d) sa slová „pod minimálnou úrovňou“ nahrádzajú slovami „pod minimálnou povinnou úrovňou“.

Ide o legislatívno-technickú pripomienku, ktorou sa sleduje zosúladenie s čl. 10 ods. 2 písm. d) smernice Rady 2006/67/ES.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I 9. bod znie:

„9. V § 9 ods. 1 sa slová „1 000 000 Sk“ nahrádzajú slovami „33 193 eur“, slová „5 000 000 Sk“ sa nahrádzajú slovami „165 969 eur“, slová „20 000 000 Sk“ sa nahrádzajú slovami „663 878 eur“, slová „50 000 000 Sk“ sa nahrádzajú slovami „1 659 695 eur“.“.

Legislatívno – technická úprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I 10. bod znie:

 „10. V § 9 ods. 2 sa slová „5 000 Sk“ nahrádzajú slovami „165 eur“, slová „1 000 000 Sk“ sa nahrádzajú slovami „33 193 eur“, slová „20 000 000 Sk“ sa nahrádzajú slovami „663 878 eur“.

Legislatívno – technická úprava.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. I 13. bode v prílohe č. 4 v 2. bode sa slová „(Mimoriadne vydanie Ú.v. EÚ, kap. 12/zv. 1)“ nahrádzajú slovami „(Mimoriadne vydanie Ú.v. EÚ, kap. 12/zv. 1; Ú.v. ES L 228/16.8.1973.)“.

Ide o spresnenie citácie právneho predpisu v súlade so zaužívanou legislatívnou praxou.

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

1. V čl. II sa slová „1. septembra“ nahrádzajú slovami „1. novembra“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Ústavnoprávny výbor NR SR**

**Výbor NR SR pre hospodársku politiku**

**Výbor NR SR pre obranu a bezpečnosť**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 9** hlasovať spoločne s odporúčaním **s c h v á l i ť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa  mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z.z.

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa  mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení zákona č. 240/2006 Z.z. (tlač **1071a)** v druhom čítaní bola schválená uznesením z 8. septembra 2009 č. 554.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 8. septembra 2009

Maroš **K o n d r ó t   v.r.**

predseda Výboru NR SR pre

hospodársku politiku